Document ID: /roh_data/filtered/Bilingualer_Corpus_interleaved-it-rm.jsonl.gz/878

This is a text translated from Italian to Rumantsch Grischun.
La legge cantonale sulla pianificazione territoriale approda in Parlamento

Il Governo ha licenziato, all'attenzione del Gran Consiglio, il messaggio relativo alla revisione della legge cantonale sulla pianificazione territoriale (LPTC). Il Parlamento dibatterà in merito nella sessione di agosto 2004.

Un punto importante della revisione è costituito dalle misure per la semplificazione e l'accelerazione delle procedure di pianificazione territoriale. Da molto tempo e da diverse parti queste procedure vengono criticate per essere eccessivamente lunghe, complicate e care. In questo ambito vi è un particolare bisogno di riforma. La revisione proposta costituisce un contributo alla creazione di sensibili miglioramenti nelle procedure, benvenuti per i Grigioni quale area economica e turistica. In primo piano vi sono le regolamentazioni per un opportuno coordinamento procedurale, un'abbreviazione dei tempi della procedura cantonale per edifici e impianti fuori dalle zone edificabili, nonché prescrizioni uniformi a livello cantonale sulle procedure come p. es. la procedura per il rilascio della licenza edilizia, la procedura del piano di quartiere o sui comprensori. Le misure procedurali previste dalla legge vengono completate da ottimizzazioni organizzative all'interno dell'Amministrazione.

Attualizzazione della legge vecchia di 30 anni

Un altro punto chiave del progetto è costituito dalla flessibilizzazione degli strumenti di pianificazione. Questi vengono configurati in modo tale da poter reagire tempestivamente alle esigenze economiche che mutano sempre più velocemente, senza che le conquiste vadano a scapito della natura e dell'ambiente. Tra le altre numerose novità vanno inoltre messe in risalto le riforme per la promozione di una buona configurazione dell'insediamento, le regolamentazioni per l'esecuzione delle nuove norme federali riguardo alle costruzioni rispettose delle esigenze degli andicappati, nonché la creazione di una più chiara attribuzione delle competenze per punire l'attività edilizia illegale fuori dalle zone edificabili. Al contempo si è colta l'occasione per sottoporre la legge vigente, che nei suoi tratti fondamentali risale al 1973 e ha dunque oltre 30 anni, ad un tardivo rinnovo, aggiornamento e ripulitura e per adeguare le vecchie disposizioni al diritto superiore, nel frattempo mutato.

Con questi obiettivi e punti chiave il progetto ha trovato consenso nell'ampia consultazione dello scorso autunno. Le novità sono perlopiù state accettate senza discussioni.

Organo: Governo

Fonte: it Dipartimento dell'interno e dell'economia pubblica

Data: 18.05.2004

La lescha davart la planisaziun dal territori per il chantun Grischun vegn davant il parlament

La regenza ha deliberà la missiva tar la revisiun da la lescha davart la planisaziun dal territori per il chantun Grischun (LPTGR) per mauns dal cussegl grond. Il parlament vegn a tractar quella en la sessiun d'avust 2004.

Gronda prioritad en la revisiun han las mesiras per simplifitgar ed accelerar las proceduras da la planisaziun dal territori. Differentas varts crititgeschan questas proceduras gia dapi ditg sco memia lungas, plaunas e charas. Quest sectur è exponì al squitsch d'al refurmar. La revisiun proponida gida a meglierar considerablamain las proceduras; quai è in fatg ch'è fitg bainvegnì per il Grischun sco lieu economic e da turissem. En il center stattan regulaziuns per coordinar adequatamain las proceduras, per reducir il temp da passadi tras las instanzas tar proceduras chantunalas per edifizis e stabiliments ordaifer la zona da construcziun sco er prescripziuns unifitgadas en l'entir chantun per las proceduras sco p.ex. la procedura per la permissiun da construcziun, la procedura per il plan da quartier u la procedura da perimeter. Cumplettadas vegnan las mesiras legalas da procedura cun optimar l'organisaziun entaifer l'administraziun.

In rinfrestgament da la lescha ch'è 30 onns veglia

In'ulteriura prioritad dal project èn las flexibilisaziuns tar ils instruments da planisaziun. Quels vegnan concepids uschia, ch'ins po reagir a temp sin ils basegns da l'economia publica che sa midan adina pli spert, e quai senza stuair desister dal progress succedì en favur da la natira e da l'ambient. Da las numerusas ulteriuras novaziuns ston ins accentuar plinavant las refurmas per promover ina buna concepziun dals abitadis, las regulaziuns per realisar las novas normas federalas davart il construir tenor ils basegns da persunas cun impediments sco er la creaziun d'in cler urden da cumpetenzas per chastiar activitads illegalas da bajegiar ordaifer la zona da construcziun. A medem temp han ins profità da l'occasiun per suttametter la lescha vertenta, che deriva en general da l'onn 1973 e ch'è pia gia passa 30 onns veglia, ad in rinfrestgament retardà, ad in'actualisaziun ed ad in sgumbrament e d'adattar las disposiziuns anteriuras al dretg surordinà ch'è sa midà en il fratemp.

Cun questas finamiras e prioritads ha il project chattà buna accoglientscha en la vasta consultaziun da l'atun passà. Las novaziuns restan per gronda part incontestadas.

Gremi: regenza

Funtauna: rg departament da l'intern e da l'economia publica

Data: 18.05.2004